भ्रष्ट हैं इसीलिए ढीले
भ्रष्ट हैं इसीलिए ढीले
चाहेकोई जितनी भी सफाई दे उनके काम की शैली बता देती है कि उनका आचरण क्या है। चूंकि भ्रष्ट लोगों को बहुत सी बातों का ख्याल रखना होता है, उन्हें काम ऐसे करना होता है कि ऊपरी आमद का स्रोत नहीं सूखे। देने वाले नाराज नहीं हों। और हर काम को ऐसा बना दिया जाए कि वह कमाई का जरिया बन जाए और जो बना हुआ जरिया है वह विकसित ही हो, उसमें कमी हो। रघुवर दास सरकार के एक साल पूरे होने पर धनबाद का प्रशासन और पुलिस इसी ढर्रे पर दिख रहा है। धनबाद में पदस्थापित अफसर को इस बात से फर्क नहीं पड़ रहा है कि सीएम कैसी कड़वी बातें कर रहे। कैसे भ्रष्टाचार और गुंडागर्दी के सफाए का संकल्प बार बार दुहरा रहे। इन बातों को यहां के अधिकारी गलती से भी नहीं बोलते। बीते एक साल में धनबाद के पुलिस, प्रशासन अौर वर्कर्स विभाग के किसी पदाधिकारी ने ऐसी कोई बात कभी नहीं की। अवैध उत्खनन सिर्फ जुबानी बंद हुआ। कई जगह अवैध उत्खनन करते दुर्घटनाओं से वास्तविकता उजागर कर दी। पुलिस और दादाओं की वसूली निरंतर चल रही है। धनबाद स्टेशन के आसपास होनेवाली रंगदारी वसूली बढ़ गई है। इसमें पुलिस का बराबर का हिस्सा है। ऐसे में सरकार की एक साल की उपलब्धियों का दावा लोगों को यहां पच नहीं रहा है। खबरची
hin_Deva hin_Deva hin_Deva